શહેરના રોડની કેટેગરી અંગે ફોડ પાડતા કોર્પોરેશનના ઉચ્ચ અધિકારીએ કહ્યું કે, ‘ઇસ્કોનથી નહેરુનગર અથવા પ્રહ્લાદનગરથી શ્માયલ આવા રસ્તાઓ કે જ્યાં ખૂબ વધુ પ્રમાણમાં મોલ્સ અને ઓફિસીસ આવેલી છે તેવા રોડને A કેટેગરીના રોડ ગણવામાં આવ્યા છે. આ રોડ પર વાહન પાર્ક કરવા માટે વાહનના માલિકે રુ.20 પ્રતિ કલાક ચાર્જ ચૂકવવો પડશે. જોકે કેશવબાગ પાર્કિંગ પ્લોટ નજીક રસ્તા પર પાર્કિંગ કરવા માટે પણ બે કલાકના ફક્ત રુ.18 ચાર્જ વસૂલવામાં આવશે.’